ชินคอร์ปยันคำพิพากษาไม่กระทบต่อบริษัท
ชินคอร์ปอเรชั่น&nbsp; ยันคำพิพากษาไม่มีผลต่อบริษัท มั่นใจปฏิบัติถูกต้องตามกฎหมายยึดถือหลักสุจริตและธรรมภิบาลอย่างเคร่งครัด
2 มี.ค. 2553

ชินคอร์ปอเรชั่น  ยันคำพิพากษาไม่มีผลต่อบริษัท มั่นใจปฏิบัติถูกต้องตามกฎหมายยึดถือหลักสุจริตและธรรมภิบาลอย่างเคร่งครัด
นายอารักษ์ ชลธาร์นนท์ กรรมการ บริษัท ชิน คอร์ปอเรชั่น  เปิดเผยต่อตลาดหลักทรัพย์แห่งประเทศไทย กรณีศาลฎีกาแผนกคดีอาญาของผู้ดำรงตำแหน่งทางการเมืองได้อ่านคำพิพากษาในคดียึดทรัพย์ของ พ.ต.ท.ทักษิณ ชินวัตร ไปเมื่อวันที่ 26 กุมภาพันธ์ 2553 และมีข้อความบางประการที่ปรากฏในสำนวนหรือคำตัดสินของศาลนั้นกล่าวถึงการดำเนินการในอดีต ระหว่างหน่วยงานของรัฐ กับบริษัทฯ และ และชื่อของบริษัทฯ และบริษัทในเครือ นั้นบริษัทฯ และบริษัทในเครือไม่ได้เป็นผู้ถูกกล่าวหาในคดีดังกล่าวต่อศาลฎีกาฯ ดังนั้น คำพิพากษาดังกล่าวจึงไม่ได้มีผลต่อบริษัทฯ และบริษัทในเครือ       ทั้งนี้ ตลอดระยะเวลาที่ผ่านมา บริษัทฯ และบริษัทในเครือได้ปฏิบัติถูกต้องตามกฎหมายและข้อกำหนดในสัญญาร่วมการงานฯ และยึดถือหลักสุจริตและธรรมภิบาลอย่างเคร่งครัด ซึ่งบริษัทฯ มั่นใจว่าเมื่อบริษัทฯ และบริษัทในเครือได้ปฏิบัติถูกต้องตามกฎหมายและข้อกำหนดในสัญญาร่วมการงานฯ บริษัทฯ และบริษัทในเครือ ก็ย่อมสามารถชี้แจงถึงที่มา หลักการ และเหตุผล ในเรื่องต่างๆ ต่อหน่วยงานที่เกี่ยวข้องได้